પૈસાના મામલે બંને પક્ષે જોવા મળતો આવો માનવસહજ સ્વાર્થ સ્વાભાવિક છે, આસાનીથી સમજી શકાય તેવો છે, પરંતુ પૈસા-સરકાર-પ્રજાના મામલામાં એક વાત જે આસાનીથી સમજી શકાય તેવી નથી તે આ છેઃ સામાન્ય રીતે માણસ પોતાની પાઈએ પાઈની સુરક્ષા માટે અત્યંત જાગૃત હોય છે અને પૈસા ખર્ચાય ત્યારે પાઈએ પાઈ વસૂલ થાય તે બાબતે અત્યંત સભાન હોય છે, પરંતુ સરકાર પાસે પૈસા જમા કરાવ્યા બાદ નાગરિક પોતાના એ પૈસાની વસૂલી અને સુરક્ષિતતા બાબતે નચિંત બની જાય છે.